b"\n_START_ARTICLE_\nJohn van den Berk\n_START_SECTION_\nTraject\xc3\xb2ria esportiva\n_START_PARAGRAPH_\nVan den Berk heret\xc3\xa0 l'afecci\xc3\xb3 al motociclisme del seu pare. A l'edat de nou anys debut\xc3\xa0 a la categoria dels 50cc. Va ser l'inici d'una carrera que el duria al cap d'uns anys a dalt de tot: el 1984 va guanyar la Coupe des Nations amb l'equip estatal i el 1987 guany\xc3\xa0 el seu primer Campionat del M\xc3\xb3n en 125 cc, pilotant la Yamaha. L'any seg\xc3\xbcent pass\xc3\xa0 a la categoria de 250 cc i torn\xc3\xa0 a guanyar el Campionat, tamb\xc3\xa9 amb Yamaha. El 1992 va patir una lesi\xc3\xb3 de genoll i despr\xc3\xa9s de la temporada de 1995 va posar fi a la seva carrera._NEWLINE_Actualment, Van den Berk \xc3\xa9s l'entrenador en cap de la KNMV (Reial Federaci\xc3\xb3 Motociclista Neerlandesa), activitat que complementa amb l'organitzaci\xc3\xb3 de cursets d'entrenament per Europa."